****

**การประเมินผลการปฏิบัติราชการของ อบต.ไสหร้า**

**ตามหลักเกณฑ์และวิธีการบริหารกิจการบ้านเมืองที่ดี ประจำปี 25๖1**

**โดย**

**คณะกรรมการประเมินผลการปฏิบัติราชการของ อบต.ไสหร้า**

**ตามหลักเกณฑ์และวิธีการบริหารกิจการบ้านเมืองที่ดี ประจำปี 25๖1**

**คำนำ**

รายงานการประเมินผลการปฏิบัติราชการ เป็นกระบวนการวัดผลการบริหารและปฏิบัติราชการขององค์การบริหารส่วนตำบลไสหร้า ว่ามีผลสัมฤทธิ์ของภารกิจ คุณภาพของบริการ และความคุ้มค่าของภารกิจ ว่าตรงตามเป้าหมายภารกิจหรือไม่ รวมทั้งประเมินความพึงพอใจของประชาชน ตลอดจนเป็นการตรวจสอบการปฏิบัติราชการในองค์การบริหารส่วนตำบลไสหร้า ซึ่งการประเมินดังกล่าวจะเป็นสิ่งจำเป็นสำหรับการดำเนินการเพื่อเสนอแนวทางแก้ไขพัฒนาการปฏิบัติงาน เสนอให้ผู้บริหารพิจารณาผลการประเมินและสั่งการในการที่จะนำผลที่ได้จากการประเมินมาใช้ในการเสนอแนวทางปรับปรุง แก้ไข ส่งเสริม พัฒนา ขยาย หรือยุติการดำเนินการ และพัฒนาการปฏิบัติงาน เพื่อให้การปฏิบัติราชการเป็นไปอย่างมีประสิทธิภาพและเกิดประโยชน์สูงสุดแก่ประชาชน

ท้ายที่สุดนี้ต้องขอขอบคุณประชาชนผู้รับบริการขององค์การบริหารส่วนตำบลไสหร้าที่ให้ความร่วมมือในเสียสละเวลาในการตอบแบบสอบถามเพื่อนามาซึ่งผลสรุปความพึงพอใจในครั้งนี้

คณะผู้จัดทำ

ธันวาคม ๒๕๖1

-๑-

**แบบการประเมินผลการปฏิบัติราชการในเรื่องความคุ้มค่าของภารกิจ**

**ขององค์การบริหารส่วนตำบล**ไสหร้า

|  |  |  |  |
| --- | --- | --- | --- |
| **ที่** | **ประเด็นการประเมิน** | **มีการ**  **ดำเนินการ** | **ไม่มีการดำเนินการ** |
| 1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18. | มีการแจ้งให้ทุกส่วนทราบทิศทางการพัฒนาทั้งระยะสั้นและระยะยาว  มีการปรับปรุงระบบการบริหารให้เอื้อต่อการทำงาน เช่นการมอบอำนาจการบริหารงานแนวใหม่ การส่งเสริมและพัฒนาความรู้  มีการประชุมระหว่างผู้บริหารกับพนักงานและเจ้าหน้าที่อย่างสม่ำเสมอ  มีการกำหนดแผนยุทธศาสตร์  มีการแปลงยุทธศาสตร์ ไปสู่แนวทางปฏิบัติตามยุทธศาสตร์  มีกระบวนการ วิธีการรับฟังความคิดเห็นของประชาชน  มีกลไกในการเข้าถึงความต้องการของประชาชนและประชาสัมพันธ์  มีการรวบรวม วิเคราะห์ จัดทำและปรับปรุงข้อมูลเป็นปัจจุบัน  มีระบบการรายงานที่สม่ำเสมอต่อเนื่องเป็นปัจจุบันและทันเหตุการณ์  มีการพัฒนาบุคลากรขององค์กรอย่างต่อเนื่อง  มีผู้ทรงคุณวุฒิและประชาชนเข้ามามีส่วนร่วมทำแผนยุทธศาสตร์  มีระบบการหมุนเวียนงาน ระบบการประเมินผล ระบบการยกย่องผู้ปฏิบัติงาน  มีการให้ความสำคัญกับสภาพแวดล้อมและบรรยากาศในการทำงาน  มีการลดขั้นตอนการปฏิบัติราชการ  มีการจัดตั้งศูนย์บริการร่วมในองค์กร  มีการจัดทำแผนและมาตรการลดค่าใช้จ่ายขององค์กร  มีการนำความรู้และเทคโนโลยีใหม่ๆ มาใช้ในการปฏิบัติงาน | ✓ | 🗸 |

**-๒-**

**แบบประเมินผลการจัดทำแผนยุทธศาสตร์ในเรื่องผลสัมฤทธิ์ของภารกิจ**

**(ตามประเด็นการประเมินผลการปฏิบัติราชการขององค์กรปกครองส่วนท้องถิ่น) ขององค์การบริหารส่วนตำบล**ไสหร้า

|  |  |  |  |
| --- | --- | --- | --- |
| **ที่** | **ประเด็นการประเมิน** | **มีการดำเนินการ** | **ไม่มีการดำเนินการ** |
| 1.  2.  3.  4.  5.  6.  7.  8.  9.  10.  11.  12.  13.  14. | มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น  มีการจัดประชุมคณะกรรมการพัฒนาท้องถิ่นเพื่อการจัดทำแผนพัฒนาท้องถิ่น  มีการจัดตั้งคณะกรรมการสนับสนุนการจัดทำแผนพัฒนาท้องถิ่น  มีการจัดประชุมคณะกรรมการสนับสนุนการจัดทำแผนพัฒนาท้องถิ่น  มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนยุทธศาสตร์การพัฒนา  มีการรวบรวมข้อมูลและปัญหาสำคัญของท้องถิ่นที่มาจากการมีส่วนร่วมกับประชาชนประกอบการจัดทำแผนยุทธศาสตร์  มีการวิเคราะห์ศักยภาพของท้องถิ่นเพื่อประเมินสถานภาพการพัฒนาท้องถิ่น  มีการกำหนดวิสัยทัศน์และภารกิจหลักการพัฒนาท้องถิ่น  มีการกำหนดจุดมุ่งหมายเพื่อการพัฒนาที่ยั่งยืน  มีการกำหนดเป้าหมายการพัฒนาท้องถิ่น  มีการกำหนดยุทธศาสตร์การพัฒนาและแนวทางการพัฒนา  มีการอนุมัติและประกาศใช้แผนยุทธศาสตร์การพัฒนา  มีการจัดทำบัญชีกลุ่มโครงการในแผนยุทธศาสตร์  มีการกำหนดประเด็นและรูปแบบติดตามประเมินผล | ✓ |  |

-๓-

**แบบการประเมินผลตามแผนยุทธศาสตร์ในเรื่องคุณภาพของการให้บริการ**

**ขององค์การบริหารส่วนตำบล**ไสหร้า

|  |  |  |  |  |  |  |
| --- | --- | --- | --- | --- | --- | --- |
| **ที่** | **ประเด็นการประเมิน**  **(ตัวชี้วัด)** | **เกณฑ์การให้คะแนน** | | | | |
| **1** | **2** | **3** | **4** | **5** |
| 1.  2.  3.  4.  5.  6.  7.  8.  9.  10.  11.  12.  13.  14.  15 | ร้อยละของระดับความพึงพอใจของผู้รับบริการ  ร้อยละของงบประมาณที่มีการตั้งด้านการพัฒนาเศรษฐกิจเพิ่มขึ้น  ร้อยละของงบประมาณที่มีการตั้งด้านการท่องเที่ยวเพิ่มขึ้น  ร้อยละของครัวเรือนที่มีรายได้ต่ำกว่าเกณฑ์ จปฐ. ลดลง  ร้อยละของชุมชนที่มีความสามารถในการแก้ไขปัญหาโดยชุมชน  ร้อยละของจำนวนประชาชนที่มาใช้บริการข้อมูลสารสนเทศทางอินเตอร์เน็ตตำบลเพิ่มขึ้น  ร้อยละของการให้บริการข้อมูลข่าวสาร  ร้อยละที่เพิ่มขึ้นของการจัดเก็บรายได้ที่จัดเก็บเอง  ร้อยละของงบประมาณที่สามารถประหยัดได้  ระดับความสำเร็จเกี่ยวกับการลดขั้นตอนของการปฏิบัติงาน  ระดับความสำเร็จของการตอบสนองต่อความต้องการของประชาชน  ระดับความสำเร็จในการมอบอำนาจไปสู่ระดับล่าง  ระดับความสำเร็จของการพัฒนาระบบบริหาร ความรู้ในองค์กร  ระดับความสำเร็จของการดำเนินการตามแผนปรับปรุแก้ไขบริการ  ระดับความสำเร็จของการกำหนดเป้าหมายและการถ่ายทอดเป้าหมายขององค์กร |  |  |  |  |  |

/สรุปผล…

-๔-

**สรุปผลการประเมินผลการปฏิบัติราชการขององค์การบริหารส่วนตำบลไสหร้า**

ในภาพรวมการบริหารและปฏิบัติราชการขององค์การบริหารส่วนตำบลไสหร้ามีผลสัมฤทธิ์ของภารกิจ และความคุ้มค่าของภารกิจตรงตามเป้าหมายภารกิจทุกประการ โดยมีคุณภาพของการให้บริการเป็นที่พึงพอใจของประชาชนผู้มารับบริการ อยู่ในเกณฑ์การให้คะแนนที่ดีมาก โดยมีการบริหารและปฏิบัติราชการตามแนวทางการบริหารตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ทั้งนี้ อบต.ไสหร้า ยังไม่ได้ดำเนินการในด้านความคุ้มค่าของภารกิจ ในหัวข้อการจัดตั้งศูนย์บริการร่วม เห็นควรเสนอผู้บริหารเพื่อให้ดำเนินการและให้มีการประเมินผลการปฏิบัติราชการขององค์การบริหารส่วนตำบลไสหร้าในทุกปี

**ความเป็นมาของการประเมินความพึงพอใจ**

เนื่องจากองค์กรปกครองส่วนท้องถิ่นเป็นหน่วยงานที่มีความใกล้ชิดประชาชน มีการติดต่อประสานงานกันอยู่ตลอดเวลา ทั้งการขอรับบริการ การร้องทุกข์ การชำระภาษี และเรื่องอื่นๆ อีกมาก องค์การบริหารส่วนตำบลไสหร้า มีความประสงค์ที่จะทราบถึงความพึงพอใจของประชาชนเกี่ยวกับการอำนวยความสะดวกและการให้บริการ จึงใช้แบบสอบถามเป็นเครื่องมือในการประเมินผล

**วัตถุประสงค์**

๑.เพื่อให้ทราบถึงความพึงพอใจของผู้มาขอรับบริการ

๒.นำผลการประเมินไปเป็นแนวทางในการพิจารณา ปรับปรุง แก้ไข ส่งเสริม พัฒนา ขยายหรือยุติการดำเนินการ ในการปฏิบัติราชการขององค์การบริหารส่วนตำบลไสหร้า ต่อไป

**กลุ่มประชากรที่ได้รับการสำรวจ**

กลุ่มประชากรตัวอย่างเป็นเพศชายและหญิง มีการกำหนดช่วงอายุ เป็นประชาชนผู้มาติดต่อหรือรับบริการจากองค์การบริหารส่วนตำบลไสหร้า ประจำปีงบประมาณ 25๖1

ทำการจัดเก็บข้อมูลด้วยแบบสอบถาม และดำเนินการประเมินโดยคณะกรรมการประเมินผลการปฏิบัติราชการองค์การบริหารส่วนตำบลไสหร้า

**แบบสอบถาม (เครื่องมือที่ใช้ในการสำรวจ)**

เครื่องมือที่ใช้ในการสำรวจเป็นแบบสอบถามจำนวน 12 ข้อ โดยให้ผู้ตอบแบบสอบถามทำการกรอกข้อมูลด้วยตนเอง

**ได้สรุปผลการวิเคราะห์ข้อมูล ดังนี้**

/สรุปผล…

-๕-

**สรุปผลการสำรวจความพึงพอใจผู้รับบริการ**

**ขององค์การบริหารส่วนตำบลไสหร้า**

ประจำปีงบประมาณ 25๖1

( เดือนมกราคม -เดือนมิถุนายน 25๖1)

มีจำนวนผู้กรอกแบบสอบถามจากการรับบริการทั้งหมด จำนวน 50 คน มีรายละเอียดดังนี้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ข้อมูลทั่วไปของผู้ตอบแบบสอบถาม**

**1.เพศ** O ชาย จำนวน 20 คน O หญิง จำนวน ๓0 คน

**2.อายุ** O ต่ำกว่า 18 ปี จำนวน ๒ คน O ระหว่าง 18-35 ปี จำนวน 10 คน

O ระหว่าง 3๖-๔๙ ปี จำนวน 30 คน O มากกว่า 50 ปี จำนวน 8 คน

**3.การศึกษา** O ประถมศึกษา จำนวน 25 คน O มัธยม จำนวน 5 คน O ปวช./ปวส. จำนวน ๑๕ คน O อนุปริญญา จำนวน ๐ คน

O ปริญญาตรี จำนวน 5 คน O สูงกว่าปริญญาตรี จำนวน 0 คน O อื่น ๆ จำนวน ๐ คน

**4.อาชีพ** O เกษตรกร จำนวน ๒๕ คน O ลูกจ้าง จำนวน ๔ คน

O รับราชการ จำนวน ๕ คน O ประกอบธุรกิจส่วนตัว จำนวน ๑๓ คน

O อื่นๆ นักเรียน / นักศึกษา (ระบุ)................... จำนวน ๓ คน

**ข้อมูลเกี่ยวกับความคิดเห็นของประชาชนผู้มาติดต่อ**

|  |  |  |  |  |
| --- | --- | --- | --- | --- |
| **เรื่อง** | **ดีมาก** | **ดี** | **พอใช้** | **ปรับปรุง** |
| 1.มีป้ายประชาสัมพันธ์และป้ายแสดงสถานที่เห็นได้ง่าย | ๓๕ | ๑๕ |  |  |
| 2.มีป้ายแสดงขั้นตอนและระยะเวลาการปฏิบัติหน้าที่ | ๔๐ | ๑๐ |  |  |
| 3.ความสุภาพในการให้บริการ | ๔๕ | ๕ |  |  |
| 4.ความสะดวกและรวดเร็วในการให้บริการ | ๔๗ | ๓ |  |  |
| 5.การจัดสถานที่รอให้บริการ | ๔๗ | ๓ |  |  |
| 6.ห้องน้ำสะอาดและมีเพียงพอกับความต้องการ | ๔๕ | ๕ |  |  |
| 7.มีน้ำดื่มบริการอย่างเพียงพอ | ๔๗ | ๓ |  |  |
| 8.การจัดลำดับการให้บริการมีความยุติธรรม | ๔๕ | ๕ |  |  |

-6-

**ผลการวิเคราะห์ข้อมูล**

1. กลุ่มผู้มารับบริการขององค์การบริหารส่วนตำบลไสหร้า จะมีเพศหญิงมากกว่าเพศชาย ผู้มารับบริการส่วนใหญ่มีอายุระหว่าง ๑๘ –๓๕ ปี ส่วนใหญ่มีการศึกษาในระดับปวช./ปวส. และมีอาชีพเป็นเกษตรกร

2. ผู้มารับบริการมีความพึงพอใจในการให้บริการขององค์การบริหารส่วนตำบลไสหร้าในภาพรวมอยู่ในระดับดีมากเฉลี่ย ๘๗.๗๕ ในระดับดีเฉลี่ย ๑๒.๒๕ โดยมีผู้ตอบแบบสอบถามตามรายการประเมินอยู่ใน โดยรายการประเมินทั้ง 8 รายการ และมีผู้ตอบแบบสอบถามเรื่องความสะดวกรวดเร็วในการให้บริการ การจัดสถานที่รอให้บริการ มีน้ำดื่มบริการอย่างเพียงพอ อยู่ในระดับดีมาก จำนวน ๔๗ คน อยู่ในระดับดี จำนวน ๓ คน เนื่องจากได้รับการปรับปรุงตามข้อเสนอแนะของคณะกรรมการประเมินผลการปฏิบัติราชการในปีที่ผ่านมา รองลงมาคือมีการจัดลำดับการให้บริการมีความยุติธรรม ห้องน้ำสะอาดและมีเพียงพอกับความต้องการ อยู่ในระดับดีมาก จำนวน ๔๕ คน อยู่ในระดับดี จำนวน ๕ คน มีป้ายแสดงขั้นตอนและระยะเวลาการปฏิบัติหน้าที่ อยู่ในระดับดีมาก จำนวน ๔๐ อยู่ในระดับดี จำนวน ๑๐ คน มีป้ายประชาสัมพันธ์และป้ายแสดงสถานที่เห็นได้ง่าย อยู่ในระดับดีมาก จำนวน ๓๕ คน อยู่ในระดับดี จำนวน ๑๕ คน

**เมื่อพิจารณาเป็นรายข้อพบว่า**

1. ผู้รับบริการมีระดับความพึงพอใจในด้านการมีป้ายประชาสัมพันธ์และป้ายแสดงที่เห็นได้ง่าย

ดีมาก ร้อยละ ๗๐ ดี ร้อยละ ๓๐

2. ผู้รับบริการมีระดับความพึงพอใจด้านการมีป้ายแสดงขั้นตอนและระยะเวลาการปฏิบัติหน้าที่

ดีมาก ร้อยละ ๘๐ ดี ร้อยละ ๒๐

3. ผู้รับบริการมีระดับความพึงพอใจในด้านความสุภาพในการให้บริการ

ดีมาก ร้อยละ ๙๐ ดี ร้อยละ ๑0

4. ผู้รับบริการมีระดับความพึงพอใจในด้านความสะดวกและรวดเร็วในการให้บริการ

ดีมาก ร้อยละ ๙๔ ดี ร้อยละ 6

5. ผู้รับบริการมีระดับความพึงพอใจในด้านการจัดสถานที่รอให้บริการ

ดีมาก ร้อยละ ๙๔ ดี ร้อยละ 6

6. ผู้รับบริการมีระดับความพึงพอใจในด้านห้องน้ำที่มีความสะอาดและมีเพียงพอกับความต้องการ ดีมาก ร้อยละ ๙๐ ดี ร้อยละ ๑๐

7. ผู้รับบริการมีระดับความพึงพอใจในด้านการมีน้ำดื่มบริการอย่างเพียงพอ

ดีมาก ร้อยละ ๙๔ ดี ร้อยละ ๖

8. ผู้รับบริการมีระดับความพึงพอใจในด้านการจัดลำดับการให้บริการมีความยุติธรรม

ดีมาก ร้อยละ ๙๐ ดี ร้อยละ ๑๐

3. ข้อเสนอแนะคณะกรรมการประเมินผลการปฏิบัติราชการขององค์การบริหารส่วนตำบลไสหร้าเสนอแนะว่าหากองค์การบริหารส่วนตำบลไสหร้า จะพัฒนาให้มีศักยภาพเพื่อรองรับการบริการให้ดียิ่งขึ้นควรพัฒนาในประเด็นต่างๆ ดังนี้

1. ควรจัดให้มีมุมอ่านหนังสือ นิตยสาร หรือหนังสือพิมพ์

2. ควรติดตั้งจอโทรทัศน์ในมุมสูงเพื่อให้ประชาชนผู้มาติดต่อสามารถรับชมข่าวสารได้อย่างทั่วถึง

3. ควรจัดมุมเครื่องดื่มระหว่างรอรับบริการ

/4. ควรเพิ่ม…

-๗-

4. ควรเพิ่มวัสดุอุปกรณ์ที่จำเป็นต่อการให้บริการให้เพียงพอ

5. ควรดำเนินการจัดตั้งศูนย์บริการร่วมในองค์กร

6. ควรประชาสัมพันธ์ผลการประเมินนี้แก่ประชาชนทราบอย่างทั่วถึง

**การตรวจประเมินผลการปฏิบัติราชการขององค์การบริหารส่วนตำบลไสหร้า**

โดยพิจารณาตามตัวชี้วัด ทั้ง 4 ด้าน ประกอบด้วย

1. ผลสัมฤทธิ์ของภารกิจ

2. คุณภาพการบริการ

3. ความคุ้มค่าของภารกิจ

4. ความพึงพอใจของประชาชน

จากผลการประเมินประสิทธิภาพขององค์กรปกครองส่วนท้องถิ่น (Local Performance Assessment : LPA) ประจำปี 25๖๐ คณะกรรมการฯ ได้วิเคราะห์และสรุปผลการประเมินการปฏิบัติงานขององค์การบริหารส่วนตำบลไสหร้า ดังนี้

**1. ผลสัมฤทธิ์ของภารกิจ** ได้ดำเนินการตรวจประเมินผลการปฏิบัติงานของสำนักปลัดฯ จากการกำหนดแผนยุทธศาสตร์ ซึ่งการดำเนินการถูกต้องเป็นไปตามระเบียบที่เกี่ยวข้อง แต่จำนวนโครงการที่บรรจุในแผนพัฒนาและแผนยุทธศาสตร์ จะมีมาก เกินศักยภาพที่จะดำเนินการได้หมด ทำให้แผนพัฒนาไม่บรรลุจุดประสงค์หรือเป้าหมายที่วางไว้ ควรที่จะกำหนดโครงการที่เหมาะสมและสามารถปฏิบัติได้จริงตามศักยภาพขององค์การบริหารส่วนตำบล ประเด็นการปรับปรุงกระบวนการบริหารให้เอื้อต่อการทำงาน ได้ดำเนินการตรวจประเมินผลการปฏิบัติงานของทุกส่วนราชการโดยรวม ปรากฏว่าจะมีปัญหาในประเด็นของการมอบอำนาจ ซึ่งดำเนินการไม่ชัดเจน และงานที่มอบอำนาจนั้นส่วนใหญ่จะเป็นงานที่ปฏิบัติในหน้าที่อยู่แล้ว อีกทั้งในเรื่องการมอบหมายงานให้สามารถทำงานแทนกันได้นั้น ยังไม่สามารถปฏิบัติแทนกันได้อย่างจริงจัง เห็นควรต้องพิจารณาจัดส่งบุคลากรเข้ารับการอบรมหรือจัดให้มีการถ่ายทอดความรู้ทักษะในงานบริการทุกด้านของหน่วยงาน แก่บุคลากรผู้ปฏิบัติงาน เพื่อให้สามารถทำงานแทนกันได้

**2. คุณภาพการบริการ** ได้ดำเนินการตรวจประเมินผลการปฏิบัติงานฯ ของทุกส่วนราชการโดยรวม การให้ความสำคัญกับสภาพแวดล้อมและบรรยากาศในการทำงาน ปรากฏว่าสภาพแวดล้อมและบรรยากาศอยู่ในเกณฑ์ที่ดี จะมีบางเรื่องที่อาจจะต้องปรับปรุงแก้ไข เช่น ช่องทางการให้บริการพิเศษสำหรับผู้พิการ ผู้สูงอายุหรือหญิงมีครรภ์ ควรจัดให้เป็นการเฉพาะ เป็นต้น และเพื่อให้การบริหารเป็นที่ประทับใจยิ่งขึ้น ควรกำชับให้บุคลากรปฏิบัติหน้าที่ด้วยความยิ้มแย้มแจ่มใส และมีความพร้อมที่จะต้อนรับและให้บริการตลอดเวลา

**3. ความคุ้มค่าของภารกิจ** ได้ดำเนินการตรวจประเมินผลการปฏิบัติงานฯ ของทุกส่วนราชการโดยรวม ปรากฏว่ามีการนำความรู้และเทคโนโลยีใหม่ๆ มาใช้ในการปฏิบัติงาน โดยมีการพัฒนาทักษะและความรู้เกี่ยวกับสื่อสารสนเทศใหม่ๆ มีการนำระบบโปรแกรมช่วยงานเข้ามาเสริมศักยภาพในการทำงาน เห็นควรกำชับเจ้าหน้าที่ผู้รับผิดชอบควรดำเนินการตรวจสอบปรับปรุงหรือรายงานข้อมูลให้เป็นปัจจุบันอยู่เสมอ การจัดทำแผนพัฒนาบุคลากร แต่ควรจะเน้นการฝึกอบรมเอง เพื่อให้เกิดองค์ความรู้และถ่ายทอดความรู้ภายในหน่วยงาน ซึ่งจะเป็นการเสริมสร้างศักยภาพให้กับหน่วยงานมากยิ่งขึ้น และควรที่จะต้องให้ความสำคัญกับการฝึกอบรมในด้านคุณธรรมจริยธรรมด้วย

/4. ความพึงพอใจ…

-๘-

**4. ความพึงพอใจของประชาชน** ได้ดำเนินการตรวจประเมินผลการปฏิบัติงานฯ ของทุกส่วนราชการโดยรวมปรากฏว่าระดับความพึงพอใจของประชาชนอยู่ในระดับดี ประชาชนมีความรู้สึกที่ดีต่อการให้บริการของหน่วยงาน จะมีในบางประเด็นที่ได้จากการสุ่มสอบถามประชาน จะมีในเรื่องประชาสัมพันธ์ผลงานหรือการดำเนินงานที่ผ่านมายังมีน้อย ดังนั้น ควรที่จะเสริมศักยภาพในการประชาสัมพันธ์การดำเนินงานของหน่วยงานให้มากขึ้น